
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  1.06.2011

	Nr.
	  26/249


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative privind trecerea satului FÎNAŢELE MĂDĂRAŞULUI din componenţa comunei BAND în componenţa comunei MĂDĂRAŞ, judeţul Mureş, trimisă comisiei pentru examinare pe fond, cu adresa nr. Plx 240 din 24 mai 2011.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	1.06.2011

	Nr.
	26/249


R A P O R T      
asupra propunerii legislative privind trecerea satului FÎNAŢELE MĂDĂRAŞULUI din componenţa comunei BAND în componenţa comunei MĂDĂRAŞ, judeţul Mureş

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Plx 240 din 24 mai 2011, cu dezbaterea pe fond în procedură obişnuită, a propunerii legislative privind trecerea satului FÎNAŢELE MĂDĂRAŞULUI din componenţa comunei BAND în componenţa comunei MĂDĂRAŞ, judeţul Mureş.
La întocmirea prezentului raport Comisia a avut în vedere avizul favorabil al Consiliului Legislativ (nr.564/19.05.2011)

Propunerea legislativă are ca obiect de reglementare trecerea satului Fînaţele Mădăraşului, aflat în componenţa comunei Band, în componenţa comunei Mădăraş.
 
Comisia propune Plenului Camerei Deputaţilor adoptarea propunerii legislative cu amendamente admise, astfel cum sunt redate în Anexa la prezentul Raport.
 
Propunerea legislativă face parte din categoria legilor organice, conform art.76 alin.(1) din Constituţia României, republicată.

La lucrările comisiei au fost prezenţi 29 deputaţi, din totalul de 30 membri ai comisiei.


La dezbaterile care au avut loc în şedinţa comisiei din 31 mai 2011 a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Cristian Petraru – director în cadrul Ministerului Administraţiei şi Internelor.
Raportul comisiei a fost adoptat cu unanimitate de voturi.
Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Gheorghe CIOCAN


Expert, Roxana Feraru
ANEXA

Amendamente admise

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text iniţiativă legislativă
	Amendamente propuse
	Motivarea amendamentelor propuse

	0
	1
	2
	3

	1. 
	LEGE
privind trecerea satului FÎNAŢELE MĂDĂRAŞULUI din componenţa comunei BAND în componenţa comunei MĂDĂRAŞ, judeţul Mureş

	LEGE

privind trecerea satului Fînaţele Mădăraşului din componenţa comunei Band în componenţa comunei Mădăraş, judeţul Mureş

(Autor: Comisia pentru administraţie publică, amenajarea teritoriului şi echilibru ecologic)
	Tehnică legislativă.

	2. 
	
Art.1 - (1) Satul Fînaţele Mădăraşului aflat în componenţa comunei Band, trece în componenţa comunei Mădăraş, judeţul Mureş.

(2) În componenţa comunei Band rămân satele Band, Oroiu, Petea, Valea Rece, Drăculea, Fînaţe, Istan-Tâu, Negreni, Valea Mare, Ţiptelnic şi Mărăşeşti.
	
Nemodificat


(2) În componenţa comunei Band rămân satele Band, Drăculea Bandului, Fînaţe, Iştan-Tâu, Mărăşeşti, Negrenii de Cîmpie, Oroiu, Petea, Ţiptelnic, Valea Mare şi Valea Rece.
(Autor: Comisia pentru administraţie publică, amenajarea teritoriului şi echilibru ecologic)
	Redactarea denumirilor satelor din componenţa comunei Band astfel cum se regăsesc în Legea nr.2/1968 privind organizarea administrativă a teritoriului României, republicată.

	3. 
	
Art.2 – Anexa la Legea nr.2/1968 privind organizarea administrativă a teritoriului României, republicată în Buletinul Oficial, Partea I, nr.54-55 din 27 iulie 1981, cu modificările ulterioare, se modifică în mod corespunzător.

	
Nemodificat

